OpenLLM-France/wikimedia huggingface dataset:
# Micropterix aureatella

Micropterix aureatella és una espècie d'arna de la família Micropterigidae. Va ser descrita per Scopoli l'any 1763.
Es pot trobar a la Zona paleàrtica (d'Europa al Japó) exceptuant el nord d'Àfrica.
L'envergadura és 9-11 mm. El color de base de les ales anteriors és morat o bronze amb dues bandes daurades i una taca ovalada cap a la punta de l'ala.
Tinea merianella [Denis & Schiffermüller], 1775 és molt probablement un sinònim de sócicropterix aureatella. El tipus de T. merianella va ser destruït en un incendi el 1848 i això fa que sigui difícil de determinar si l'espècie és de fet un sinònim.

## Subespècies

* Micropterix aureatella aureatella
* Micropterix aureatella junctella Weber, 1945
* Micropterix aureatella shikotanica Kozlov, 1988

## Referències

* ↑ Micropterix aureatella Museu d'Història Natural (The Global Lepidoptera Index).
* Zeller-Lukashort, H. Christof [et al]. «A review of Micropterix Hübner, 1825 from northern and central Europe (Micropterigidae)» (PDF). Nota Lepidopterologica, 30, 2, 2007, pàg. 235–298.
* www.lepiforum.de: Taxonomie and Photos
* Micropterix aureatella at UKmoths
# Òlt

* Aquest article tracta sobre el departament francès. Si cerqueu l riu homònim, vegeu «Riu Òlt».
Òlt (46) (en francès Lot i en occità Òlt, i també Òut) és un departament francès situat a la regió Occitània.

## Referències

* ↑ Toponímia occitana Arxivat 2012-03-11 a Wayback Machine. (en occità)

## Vegeu també

* Llista dels municipis de l'Òlt
* Consell General de l'Òlt
* Llista dels Cantons de l'Òlt
* Llista de monuments de l'Òlt

## Enllaços externs

* Prefectura Arxivat 2009-07-18 a Wayback Machine. (en francès)
* Consell General Arxivat 2006-01-07 a Wayback Machine. (en francès)
* Mapa del department Arxivat 2005-11-23 a Wayback Machine. (francès i anglès)
* lot-tourisme.com (en francès)
# Dejan Jakovic

Dejan Jakovic (Karlovac, Iugoslàvia, 16 de juliol de 1985) és un futbolista canadenc. Va disputar 18 partits amb la selecció del Canadà.

## Estadístiques

Selecció del Canadà :
| Anys | Partits | Gols |
| 2008 | 1 | 0 |
| 2009 | 5 | 0 |
| 2010 | 3 | 0 |
| 2011 | 2 | 0 |
| 2012 | 1 | 0 |
| 2013 | 5 | 0 |
| 2014 | 1 | 0 |
| Total | 18 | 0 |

## Referències

* ↑ National Football Teams
# Frederic Borràs

Frederic Borràs i Beltrán (Barcelona, 7 de desembre de 1885 - Barcelona, 1939) fou un dibuixant i il·lustrador.

## Biografia

Va néixer a Barcelona, fill de Francesc Borràs i Llinàs i d'Àngel Beltrán i Servat.
Com a dibuixant humorista col·laborà en la revista Papitu a partir de 1912 amb el pseudònim de Lotus. L'any 1919 Àngel Millà i Navarro crearia la revista infantil Fatty. Borràs il·lustraria la Biblioteca del mateix nom depenent de la revista. El seu dibuix era humorista exagerant les faccions i proporcions dels personatges.

## Referències

* ↑ Registre de Naixements de l'Ajuntament de Barcelona, any 1885, número de registre 6196.
* 1 2 3 Castillo, Montserrat. Grans il·lustradors catalans del llibre per a infants: 1905-1939. Barcanova I, 1997, p.269. ISBN 84-489-0343-9.

## Enllaços externs

* El còmic en català. En Mandonguilla i Frederic Borràs.
# Miraveche

Miraveche és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 122 | 121 | 108 | 106 |
# Llançol

«Llançol» té aquests significats:
Llançol té aquests significats:
* Joan de Borja-Llançol de Romaní i de Montcada, el menor (1470-1500), cardenal valencià;
* Pere Lluís de Borja-Llançol de Romaní i de Montcada (1470-1511), cardenal valencià;
* Joan de Borja-Llançol de Romaní i Navarro d'Alpicat , el major (1446-1503), cardenal valencià;
* Roderic Llançol i de Borja (1431-1503), religós valencià, papa amb el nom d'Alexandre VI.
* Calixt III, nascut Alfons de Borja i de Llançol (1378-1458), Papa de l'Església Catòlica de Roma
* Marqués de Llançol, títol nobiliari creat el 1690 per als barons de Gilet.
# Front de Forces Socials

El Front de Forces Socials (FFS) és un partit polític de Burkina Faso. El candidat del FFS Norbert Tiendrébéogo va córrer a les eleccions presidencials del 13 de novembre del 2005, quedant 7è dels 13 candidats amb l'1,61% dels vots.
# Tafofòbia

La tafofòbia (del grec τάφος, tafos, 'tomba') és una fòbia o una por malaltissa a ser enterrat viu, és a dir, a ser declarat mort abans d'hora i enterrat en una tomba.
Aquesta fòbia provocà durant els segles XVIII i XIX la creació de taüts de seguretat, que incloïen mecanismes per avisar de l'error.
# Francisco Javier Herrera Rivas

Francisco Javier Herrera Rivas (Badalona, 4 de desembre de 1966) és un exjugador de bàsquet català. Mesurava 1,91 metres d'alçada i la seva posició a la pista era la d'escorta.

## Carrera esportiva

Herrera es va formar al planter del Club Joventut Badalona, i la temporada 84-85 debutava a la lliga ACB amb el Ron Negrita Joventut. El 1986 va jugar a la UD Montgat, de Segona Divisió, i la temporada següent ho va fer al Tenerife, de Primera B. Va assolir l'ascens amb l'equip canari aquella temporada i en va jugar dues més a l'ACB amb el llavors "Tenerife Nº1". El 1990 va fitxar per un altre conjunt illenc, el Gran Canaria, que jugava a Primera Divisió. També va assolir l'ascens a l'ACB i va jugar una temporada més a la màxima categoria del bàsquet nacional. La 1992-93 jugaria al Viña Costeira La Coruña, a Primera, i la 93-94, la seva darrera en actiu, ho va fer al Canarias, també a Primera Divisió.

## Referències

* ↑ Francisco Javier Herrera Rivas jugador a l'ACB
# Frederic Bassols i Costa

Frederic Bassols i Costa (Vic, 12 de març de 1862 - Vic, 6 de setembre de 1932) fou un polític monàrquic gironí, diverses vegades alcalde de la ciutat.
Nascut a Vic el 1862 i casat amb Maria Negre i Cors, desenvolupà la seva vida professional com a procurador dels tribunals.
En política anà evolucionant des del catalanisme, el 1897 estava integrat a Unió Catalanista, fins a l'espanyolisme liberal. El 1903 fou elegit regidor de l'Ajuntament de Girona, per la Unió Monàrquica i el 1906 passà a ésser alcalde per primera vegada. Tornà a ésser escollit per a l'Ajuntament a les eleccions de 1909, 1911, 1915 i 1920 i exercí l'alcaldia de la ciutat durant els períodes de 1906 a 1907, 1917, de 1918 a 1920, 1923 i de 1925 a 1927. Les dues darreres vegades, degué el seu nomenament a l'adhesió entusiasta que prodigà al cop d'estat encapçalat pel capità general de Barcelona, Miguel Primo de Rivera. Durant la dictadura d'aquest, fou un dels homes de confiança del Directori i, després d'alcalde, ocupà el càrrec de president de la Diputació de Girona, entre 1927 i 1930.
A la caiguda de Primo de Rivera, el retorn constitucional del general Dámaso Berenguer el tornà a dur a una regidoria de l'Ajuntament, malgrat la seva relació amb la dictadura, per la seva condició d'ex-regidor als governs municipals anteriors al cop d'estat. Hi estigué, doncs, de 1930 a 1931 i, a les eleccions del 12 d'abril de 1931 tornà a ésser escollit regidor, per la Unió Monàrquica.
El 6 de setembre de 1932, moria a Vic als 70 anys.
# Pilot 1000

El Pilot 1000 i el Pilot 5000 van ser les primeres generacions de PDA produïdes per Palm Computing (aleshores empresa subsidiària de US Robotics). Es va presentar el març de 1996.

## Característiques

El Pilot utilitza un processador Motorola 68328 a 16 MHz i tenia 128 kB (Pilot 1000) o 512 kB (Pilot 5000) integrats a la memòria d'accés aleatori.
La caixa del Pilot 1000 és de plàstic (diversos colors). Les seves dimensions són 120x80x18 mm i el pes és de 160 grams. El Pilot té un panell tàctil LCD monocrom de 160 x 160 píxels, amb una "zona d'entrada Graffiti " presentada al terç inferior de la pantalla. A sota de la pantalla hi ha un botó verd d'encesa/desactivació, quatre botons d'aplicacions (Llibreta de dates, Llibreta d'adreces, Llista de tasques pendents i Bloc de notes) i dos botons de desplaçament. A l'esquerra, control de contrast. A la part superior dreta, ranura del llapis. A la part posterior del dispositiu hi ha una porta de ranura de memòria, un botó de restabliment, un compartiment de piles (que contenen dues piles AAA) i un port sèrie (per utilitzar-lo amb la base PalmPilot).
La memòria es guarda en una "ranura de memòria" sota una coberta de plàstic a la part superior posterior de la PDA. Un xip ROM de 512 kB emmagatzema el Palm OS 1.0 i les aplicacions residents. La memòria RAM està disponible en 128 kB, 512 kB o 1 MB; amb una targeta de memòria PalmPilot Professional, fins a 2 MB de RAM. El límit de memòria és de 12 MB de RAM i 4 MB de ROM.
Després d'una prova de calibratge presentada durant l'arrencada, el Pilot s'engega i està preparat per al seu ús i sincronització. La connexió i sincronització de la PDA es va fer inicialment mitjançant una utilitat anomenada Pilot Desktop. Per a l'ordinador, Pilot Desktop es va distribuïa en un disc de 3½ polzades o en CD-ROM (segons un conjunt de disquets originals, la v1.0 era per a Windows 95 i incloïa un disc tutorial i dos discs win32s per a Windows 3.1 ; v2.0). era per a Windows 95 i Windows NT). Després va sortir una versió de Pilot Desktop (anomenada Palm Desktop) per utilitzar-la amb la plataforma Mac i amb suport de codi obert per utilitzar-la en distribucions de Linux (una de les plataformes de desenvolupament per a Palm OS), també.

## Demandes

Palm, Inc. va ser demandada per la companyia de plomes Pilot per utilitzar el nom "Pilot". Palm es va veure involucrat més tard en una batalla legal on Xerox va presentar una demanda per la patent "Unistroke" de David Goldberg.

## Referències

* ↑ «Arşivlenmiş kopya». Arxivat de l'original el 5 Nisan 2018. [Consulta: 10 Kasım 2017].
* ↑ «Arşivlenmiş kopya». Arxivat de l'original el 10 Kasım 2017. [Consulta: 10 Kasım 2017].
* ↑ «Arşivlenmiş kopya». Arxivat de l'original el 10 Kasım 2017. [Consulta: 10 Kasım 2017].

## Bibliografia

* Llibre del 3Com Palm Pilot (PDF)
* Manual d'escriptori 3Com Mac (PDF)

## Enllaços externs

* Retrospectiva de Palm Pilot 1000 (des del 2006)
* Mòduls de memòria
* Escriptori pilot 1.0
# Miravan

Miravan forçant la tomba dels seus avantpassats (originalment en anglès Miravan Breaking Open the Tomb of his Ancestors), o simplement Miravan, és un quadre de Joseph Wright que fou completada l'any 1772.

## Descripció

La història de Miravan fou explicada per Joseph Wright i ve de l'obra de John Gilbert Cooper Letters Concerning Taste que fou publicada l'any 1755. De totes maneres, Cooper explicava que la història és persa i que no se'n coneix l'origen.
Joseph Wright era conegut per les seves obres amb il·luminació poc usual; aquesta pintura ho combina amb un estil que ha estat anomenat "Neogòtic", el qual Wright també usà en la seva pintura Demòcrit estudiant anatomia. Aquestes dues pintures també mostren la familiaritat dels artistes amb l'anatomia humana.
El quadre fou titulat Miravan forçant la tomba dels seus avantpassats i mostra un noble, Miravan, que ha descobert una de les tombes dels seus avantpassats. Guiat per la cobdícia, ordena que es violi la tomba després de veure que du una inscripció que diu «Un tresor més gran del que mai va posseir Cressus». La pintura mostra la repulsió de Miravan i la seva angoixa quan s'adona que ha estat enganyat: el seu avantpassat diu que Miravan no gaudirà del repòs etern, ja que n'ha interromput un dels seus progenitors.T

## Història

El quadre fou gravat el 1772 per Valentine Green i, igual que moltes de les pintures de Wright, el seu contrast entre àrees fosques i clares de llum el feren ideal per a mezzotinta. En aquest cas, l'escena està il·luminada per un sol llum d'oli acompanyat per la llum lunar.
El quadre fou comprat mentre Wright encara era viu per Mr. Milne, que possiblement era de Wakefield. L'obra va passar a possessió del Derby Museum and Art Gallery el 1935 després que fos comprat amb fons privats gràcies a una subvenció del Regne Unit.

## Notes

* 1 2 qui llegeix és estúpid

## Referències

* ↑ «Joseph Wright of Derby». Tate Gallery. Arxivat de l'original el 2010-12-21. [Consulta: 29 maig 2011].
* ↑ Letters of Taste, John Gilbert Cooper, Letter X, P.69
* ↑ «Miravan Breaking Open the Tomb of his Ancestors». Treasures of Derby. Derby.gov.uk. Arxivat de l'original el 2011-07-19. [Consulta: 28 maig 2011].
* ↑ British Prints 18th-20th centuries p172, Campbell Fine Art, 1993
* ↑ Joseph Wright of Derby, Benedict Nicholson, vol 1, p107, 1968
# Friedrich Krafft

Friedrich Krafft (21 de febrer de 1852, Bonn - 3 de juny de 1923, Heidelberg, Alemanya) fou un químic alemany.
Krafft estudià química amb Friedrich August Kekulé, Rudolf Clausius i Gerhard vom Rath. Els seus treballs en química dels col·loides el dugueren a establir l'anomenada temperatura de Krafft. En química orgànica descobrí la reacció degradació de Krafft, una conversió d'un àcid carboxílic d'alta massa molecular en el següent homòleg de menor massa molecular. També establí els punts d'ebullició dels metalls nobles i sintetitzà composts aromàtics que contenen seleni i tel·luri.

## Referències

* ↑ Butt, Hans-Jurgen; Graf, Karlheinz; Kappl, Michael. Physics and Chemistry of Interfaces. John Wiley & Sons, 6 de març de 2006, p. 252. ISBN 978-3-527-60640-5.
# Tafraouten

Tafraouten (àrab تافراوتن) és una comuna rural de la província de Taroudant de la regió de Souss-Massa. Segons el cens de 2014 tenia una població total de 7.999 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Frank B. Zoltowski

Frank B. Zoltowski (1957) és un astrònom amateur australià.
Va ser un prolífic descobridor de planetes menors resident a Woomera, Austràlia del Sud, havent arribat a descobrir, durant el període comprés entre 1993 i 2003, 229 planetes menors numerats. Va ser destinatari d'una subvenció Gene Shoemaker Near Earth Object (NE0) de la Societat Planetària, i va ajudar a determinar les futures òrbites de l'asteroide AN10 1999, que es preveu que passi a 200.000 quilòmetres de la Terra l'any 2027.
L'asteroide de cinturó principal 18292 Zoltowski, descobert a l'estació Agassiz del Harvard College Observatory (HCO) el 17 de març del 1977, va ser nomenat en honor seu.

## Referències

* 1 2 Schmadel, Lutz D. «Zoltowski». A: Dictionary of Minor Planet Names. Springer Science & Business Media, 2012, p. 950. ISBN 978-3-642-29718-2 [Consulta: 4 juny 2020].
* ↑ «Minor Planet Discoverers». The International Astronomical Union Minor Planet Center. [Consulta: 4 juny 2020].
* ↑ «Planetary Society Grant Recipient Tracks Intriguing Near Earth Object». Sciencedaily, 11-06-1999 [Consulta: 4 juny 2020].
# Molí Vell de Castellet

El Molí Vell de Castellet és una obra de Castellet i la Gornal (Alt Penedès) inclosa a l'Inventari del Patrimoni Arquitectònic de Catalunya.

## Descripció

Tota la part alta del molí està en ruïnes, la part baixa d'uns 4,5x6m. lloc on s'hi molia, és coberta per petites voltes de canó de 1,50m. d'amplada (4 en total) les quals estan recolzades en tres arcades de mig punt i les dues parets laterals, en aquest lloc s'hi veuen les moles i bona part del seu muntatge. Al damunt, pel darrere, i a un nivell més elevat i sota la carretera s'hi veu la bassa i el seu cacau.

## Història

L'aigua d'aquest molí era canalitzada i reaprofitada pel molí Nou.

## Referències

* 1 2 «Molí Vell de Castellet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Cuaenlairat del Kalahari

El cuaenlairat del Kalahari (Cercotrichas paena) és una espècie d'ocell de la família dels muscicàpids (Muscicapidae) pròpia de l'Àfrica austral. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Cuaenlairat del Kalahari». Diccionari dels ocells del món. TERMCAT. [Consulta: 21 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 692. ISBN 978-84-16728-37-4.
* ↑ BirdLife International. «Kalahari Scrub-robin. Cercotrichas paena» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].
# Llista d'espècies de terafòsids

Aquesta és la llista d'espècies de terafòsids, una família d'aranyes migalomorfs que són conegudes amb el nom de taràntules. És un llistat amb la informació recollida fins al 21 de desembre de 2006.
Degut a l'extensió del llistat, amb gairebé 900 espècies, l'article s'ha dividit en dos parts d'una mida més assequible, seguint l'ordre alfabètic:
* Llista d'espècies de terafòsids (A-H)
* Llista d'espècies de terafòsids (I-Z)

## Referències

* The World Spider Catalog, V7.5

## Vegeu també

* Terafòsid
* Llista de gèneres de terafòsids
* Classificació de les aranyes
# Jennifer Morrison

Jennifer Morrison, el seu nom complet és Jennifer Marie Morrison, és una actriu i model estatunidenca nascuda el 12 d'abril de 1979 a Chicago, Illinois (EUA). És coneguda pel seu paper de la doctora Allison Cameron a la sèrie televisiva House, MD.

## Infància i educació

Després de passar per la Prospect High School, als afores de Chicago, estudià teatre a la Loyola University Chicago. Posteriorment amplià la seva formació com a actriu a la "Steppenwolf Theatre academy" fins que decidí marxar a Los Angeles. A part de ballar i d'haver estat animadora esportiva, Morrison és aficionada a jugar a futbol i tennis, i li encanta el surf i el snowboard.

## Carrera

Morrison començà a actuar ja de nena, com a model per a companyies com JCPenny i Montgomery Ward. El seu primer paper l'aconsegueix el 1994 a Intersection, que enllaçaria amb altres petits papers fins que l'any 2000 aconseguí de protagonitzar Llegendes Urbanes II. També aparegué a televisió en sèries com Touched by an Angel, Any Day Now i Dawson's Creek (la versió espanyola es deia Dawson Crece). A televisió, però, s'ha fet famosa per la seva interpretació de la doctora Cameron a House, MD. També ha protagonitzat Surviving Christmas amb Ben Affleck i Flourish, pel·lícula que també va produir.

## Curiositats

* És una virtuosa del clarinet
* És seguidora dels Chicago Cubs
* Ha anunciat la cancel·lació de la seva boda amb l'actor i company de sèrie Jesse Spencer

## Filmografia

Cinema :
| Any | Pel·lícula | Personatge | Notes |
| 1994 | Entre dues dones | Meaghan Eastman | |
| 1994 | Miracle on 34th Street | Denice | |
| 1999 | L'últim esglaó (Stir of Echoes) | Samantha Kozac | |
| 2000 | Llegendes urbanes II | Amy Mayfield | |
| 2001 | The Zeros | Joyce | |
| 2002 | Design | Sonya Mallow |
| 2002 | Nantucket | Alicia | |
| 2002 | Girl Fever | Annie | |
| 2003 | Grind | Jamie | |
| 2004 | Mall Cop | Chris | |
| 2004 | The Sure Hand of God | Lily Bowser | |
| 2004 | Surviving Christmas | Missy Vanglider | |
| 2004 | Lift | Sarah | |
| 2005 | Mr & Mrs Smith | Jade | |
| 2006 | Flourish | Gabrielle Winters | |
| Televisió ||||
| Any | Títol | Personatge | Categoria |
| 2001 | The Chronicle | Gwen | Sèrie de tv |
| 2001 | Touched by an Angel | Melissa | Sèrie de tv |
| 2001-2002 | Dawsons Creek | Melanie Shea Thompson | Sèrie de tv |
| 2002 | Any Day Now | Mandy Singer | Sèrie de tv |
| 2002 | The Random Years | Megan | Sèrie de tv |
| 2002 | Big Shot: Confessions of a Campus Bookie | Callie | Tv movie |
| 2003 | The Edge | | Tv movie |
| 2004-2012 | House, MD | Dra. Allison Cameron | Sèrie de tv |
| 2007 | The Murder of Princess Diana | Rachel Visco | Tv movie |
| 2010-2011 | How I Met Your Mother | Zoey Pierson | Sèrie de tv |
| 2011- | Once Upon a Time | Emma Swan | Sèrie de tv |

## Enllaços externs

* Entrevista a Playboy amb Jennifer Morrison Arxivat 2007-10-17 a Wayback Machine. (anglès)
# Sporting

«Sporting» té aquests significats:
* Sporting Clube de Portugal: club de futbol portuguès de la ciutat de Lisboa.
* Sporting Clube de Braga: club de futbol portuguès de la ciutat de Braga.
* Real Sporting de Gijón: club de futbol asturià de la ciutat de Xixón.
* X Sporting Club: antic club de futbol de Barcelona.
* Sporting Clube da Brava: club de futbol capverdià de la ciutat de Nova Sintra.
* Royal Charleroi Sporting Club: club de futbol belga de la ciutat de Charleroi.
* Sporting Clube da Covilhã: club de futbol portuguès de la ciutat de Covilhã.
* Club Sporting Cristal: club de futbol peruà de la ciutat de Lima.
* Sporting Kansas City: club de futbol de Kansas City, Estats Units.
# Molí del Roquer

El Molí del Roquer és una obra de la Vall de Bianya (Garrotxa) inclosa a l'Inventari del Patrimoni Arquitectònic de Catalunya.

## Descripció

És un antic molí ubicat al costat de la riera de Bianya, a pocs metres del Mas Roquer. No disposa de planta en forma concreta perquè fou bastit adaptant-lo al penya-segat de la riera. Hi ha diferents etapes de construcció, fet que provoca que les teulades siguin a diferents nivells i vessants. Disposa de baixos, planta i pis, A la planta baixa poden conservar-se les moles i útils necessaris per moldre gra. S'hi accedeix a través de dos graons fets amb velles pedres de molí. La construcció es va fer amb pedra mal escairada i pedra volcànica. Completen el conjunt una pallissa i una era petita.

## Història

No hi ha dades històriques del molí però sí del mas al qual pertanyia: era emfiteuta del priorat de Sant Joan les Fonts. Fra Bartomeu Abalma, prior, l'estableix el 7 de setembre de 1356 a en Guillem Codina, de la parròquia de Capsec, per haver restat el mas sense persones a causa de la pesta.

## Referències

* 1 2 3 4 «Molí del Roquer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Cuaenlairat de bigotis

El cuaenlairat de bigotis (Cercotrichas quadrivirgata; syn. Tychaedon quadrivirgata) és una espècie d'ocell de la família dels muscicàpids (Muscicapidae). Es troba present a l'est i el sud d'Àfrica. El seu estat de conservació es considera de risc mínim.
Segons la classificació del Congrés Ornitològic Internacional (versió 11.2, juliol 2021) aquesta espècie pertany al gènere Cercotrichas. Tanmateix, per al Handook of the Birds of the World i la quarta versió de la BirdLife International Checklist of the birds of the world (desembre 2019), aquesta espècie hauria de ser classificada dins del gènere Tychaedon.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Cuaenlairat de bigotis». Diccionari dels ocells del món. TERMCAT. [Consulta: 21 desembre 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 692. ISBN 978-84-16728-37-4.
* ↑ BirdLife International. «Bearded Scrub-robin. Tychaedon quadrivirgata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 21 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].